CELEX: 62016TN0741
Language: sk
Date: 2016-10-21 00:00:00
Title: Vec T-741/16: Žaloba podaná 21. októbra 2016 – Changmao Biochemical Engineering/Komisia

12.12.2016   
            
            
               SK
            
            
               Úradný vestník Európskej únie
            
            
               C 462/38
            
         Žaloba podaná 21. októbra 2016 – Changmao Biochemical Engineering/Komisia
   (Vec T-741/16)
   (2016/C 462/49)
   Jazyk konania: angličtina
   
      Účastníci konania
   
   
      Žalobkyňa: Changmao Biochemical Engineering Co. Ltd (Changzhou, Čína) (v zastúpení: R. Antonini, E. Monard a B. Maniatis, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie nariadenie Komisie (EÚ) 2016/1247 z 28. júla 2016, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz aspartámu s pôvodom v Čínskej ľudovej republike, a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Žalobkyňa uvádza na podporu svojej žaloby päť žalobných dôvodov.
   
               1.
            
            
               Prvý žalobný dôvod založený na tom, že Európska komisia odmietnutím priznať žalobkyni postavenie podniku pôsobiaceho v trhovom hospodárstve porušila článok 2 ods. 7 písm. b) a c) nariadenia (EÚ) 2016/1036 (1), ako aj zásadu legitímnej dôvery a uložila jej povinnosť znášať neprimerané dôkazné bremeno v rozpore so zásadou riadnej správy vecí verejných.
            
         
               2.
            
            
               Druhý žalobný dôvod založený na tom, že keď Európska komisia vychádzala z výšky nákladov výrobcov Únie, aby určila normálnu hodnotu, dopustila sa porušenia článku 2 ods. 7 písm. a) nariadenia (EÚ) č. 2016/1036.
            
         
               3.
            
            
               Tretí žalobný dôvod založený na tom, že Európska komisia porušila článok 2 ods. 10, článok 3 ods. 2 písm. a), článok 3 ods. 3 a článok 9 ods. 4 nariadenia (EÚ) č. 2016/1036, ako aj zásadu riadnej správy vecí verejných tým, že odmietla vykonať úpravy.
            
         
               4.
            
            
               Štvrtý žalobný dôvod založený na tom, že Európska komisia svojím rozhodnutím, že dumpingový dovoz spôsobil výrobnému odvetviu Únie značnú ujmu, porušila článok 3 ods. 2 a 6 (a subsidiárne článok 6 ods. 7) nariadenia (EÚ) 2016/1036.
            
         
               5.
            
            
               Piaty žalobný dôvod založený na tom, že keď Európska komisia vychádzala z nedostatočne spoľahlivých údajov, dopustila sa porušenia článku 2 ods. 7 písm. a), ako aj článku 3 ods. 2, 3 a 5 nariadenia (EÚ) 2016/1036.
            
         
      (1)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21).